Ralph Lauren

Lapsepõlv ja noorus

Ralph Lauren sündis New Yorgi Bronxi linnaosas immigrantide perekonnas. Ralph Laureni vanemad olid Frieda (Cutler) ja Frank Lifshitz. Ralphi isa oli Valgevenest Pinskist pärit kunstnik ja majade värvija. Kokku on peres neli last – kolm poega ja üks tütar. Ralph on neist kõige noorem.
Lauren õppis MTAs (Marsha Stern Talmudical Academy), mis on Washingtonis asuv poistekool. Ta lõpetas selle aastal 1957 ja seda DeWitt Clintoni keskkoolis. Pärast keskkooli jätkas Ralph õpinguid majanduse erialal Baruchi kolledžis, kuid pärast teist aastat jäid õpingud pooleli.

Algusaastad

Ralph Laureni esimene töökoht oli lipsufirmas Beau Brummell Ties. Enne seda teenis Ralph Lauren aastatel 1962–1964 Ameerika Ühendriikide sõjaväes. Seejärel töötas Ralph Lauren lühikest aega Brooks Brothers’is müügiassistendina. Ralph Laureni enda firma sai alguse 1967 ja esimesteks toodeteks olidki just meeste lipsud.

Polo loomine

Kuna Ralph tundis huvi spordi vastu, nimetas ta oma 1968. aastal loodud esimese meeste kollektsiooni Polo'ks. Ralph Lauren töötas ühes väikeses toas Empire State Buildingus ning viis kauba poodidesse ise kohale. Aastaks 1969 müüs Bloomingdale's juba Ralph Laureni brändi eksklusiivselt. See oli esimene kord, kui Bloomingdale's võimaldas mõnel disaineril saada nende kaubamajja oma butiigi.
1971. aastal tuli Ralph Lauren välja ka naistekollektsiooniga. Täpsemalt oli tegemist triiksärkidega, mille käistel tutvustati maailmale esimest korda nüüdseks kuulsaks saanud polomängija embleemi. Esimene naiste täiskollektsioon loodi järgmisel aastal. 1971. aastal avati Ralph Laureni pood Beverly Hillsis Rodeo Drive'is. See oli Ralph Laureni esimene iseseisev pood.
1972. aastal tutvustati moemaailmale ikoonilist Polo särki eri värvides. Rinna peal oli kujutatud Polo logo ja õige pea kujuneski sellest särgimudelist justkui firmamärk – kui kuuldi nime Ralph Lauren, mõeldigi just selle särgi peale. Tunnuslauseks oli "Igal tiimil on oma värv – Polol on neid seitseteist."
1974. aastal riietati filmi "Suur Gatsby" meesnäitlejad Polo riietesse – 1920ndate stiilis ülikonnad ja kampsunid. Robert Redfordile, kes mängis Jay Gatsbyt, disainis Ralph Lauren aga spetsiaalselt roosa ülikonna. 1977. aastal kandsid Diane Keaton ja Woody Allen terve filmi aja Ralph Laureni loodud riideid. Filmi näol oli tegemist Oscari-võitja ,,Annie Halliga".

Ralph Laureni lõhn

Esimesed Ralph Laureni lõhnad tulid müügile märtsis 1978 Bloomingdale'sis. Lõhnad oli tootnud Warner-Lauren Ltd. Naiste lõhn kandis nime Lauren ja meeste lõhna nimeks oli Polo. See oli esmakordne, et disainer tutvustas nii meeste kui ka naiste lõhna samaaaegselt. Firma sisenes ka Euroopa turule ja sai rahvusvaheliseks aastal 1981, kui avati esimene pood ka Inglismaal Londonis.

Firma laienemine

Ralph Lauren avas oma esimese lipulaeva poe 1968. aastal Madisoni tänaval New Yorgis. Ralph Lauren taaslõi ehitise originaalse luksuse noore disainikonsultandi Naomi Leffi abiga. Varem olid nad koos töötanud Ralph Lauren Home (kodu) kallal. 1992. aastal tuli välja The Polo Sport kollektsioon, millele järgnesid veel kümme kollektsiooni ja uued brändid nagu näiteks Ralph Lauren Purple (1995) ja Lauren Ralph Lauren (1996).
12. juunil 1997 läks firma New Yorgi börsile 
Märtsis 1999 avati 98-kohaline restoran RL. Asukohaks oli uus ehitis, mis oli ühendatud kõige suurema Ralph Laureni poega Chicaco ja Michigani tänava nurgal. Sellele järgnes veel kahe restorani avamine – Ralph’s aastal 2010 ja The Polo Bar aastal 2015.

Veebileht

2000. aastal tuli firma välja oma veebilehe ja veebipoega aadressil polo.com koostöös RL Mediaga (koostöö NBC ja Ralph Laureni vahel). 2007 tahtis Ralph Laureni firma aga ka NBC osa RL Mediast endale ja veebileht tehti seetõttu ümber. Uueks aadressiks sai ralphlauren.com.

Roosa Poni kampaania

2000. aastal loodi ka Roosa Poni kampaania, mis toimib tänaseni. Tegemist on Ralph Laureni moemaja initsiatiiviga võidelda vähi vastu. Algselt keskenduti kampaania käigus ainult rinnavähile, kuid nüüd pöörab kampaania tähelepanu ka teistele vähi avaldumisvormidele. Kampaania sümboliks on roosa Polo logo. Kampaaniat toetavad isiklikud annetused, partnerid ja Roosa Poni toodete müügist saadav raha.
Praegu müüb Ralph Lauren tooteid nii meestele, naistele kui ka lastele. Lisaks on võimalik osta ka sisustuskaupu.

Perekond

1964. aasta 20. detsembril abiellus Ralph Lauren Ricky Ann Low-Beeriga New Yorgis. Ricky on Margaret Vytouchi ja Rudolph Low-Beeri tütar.
Ralph ja Ricky kohtusid kuus kuud enne abielu arstikabinetis, kus Ricky töötas administraatorina ja vabadel päevadel tegeles tantsu õpetamisega. Ta on ka "The Hamptons: Food, Family and History" autor.
Rickyl ja Ralphil on kolm last. Andrew Lauren (sünd. 1969) on filmiprodutsent ja näitleja.
David Lauren (sünd. 1971) on Ralph Laureni korporatsiooni juhtiv asepresident ülemaailmses reklaaminduses, turunduses ja kommunikatsioonis. 2011. aasta septembris abiellus David Lauren Bushiga, kes on endise Ameerika presidendi George W. Bushi lapselaps. Dylan Lauren (sünd. 1974) on Dylan’s Candy Bari omanik New Yorgis. Dylan abiellus 2011. aasta juunis ennetusfondi juhataja, Paul Arrouetiga.
1987. aasta aprillis eemaldati Ralph Laurenilt operatsiooni käigus healoomuline ajukasvaja ning Ralph taastus täielikult.
Ralph Lauren omab 17 000 hektari suurust rantšot Ridgways Colorado osariigis.
Ralph Laureni sõnul sai ta 19-aastaselt oma nime muutes negatiivse vastukaja osaliseks. Ralph kinnitas, et nimevahetus ei olnud seotud sellega, et ta tahtis või ei tahtnud juut olla.

Sõidukite kollektsioon

Ralph Laurenit tuntakse kui sõidukite kogujat, kuna tal on umbes 100 sõidukit, mõned neist väga haruldased. Ralph Lauren omab 1962. aasta Ferrari 250 GTO-d, kahte Ferrari TRi, kolme 1996. aasta McLaren F1te (üks neist on eriti haruldane McLaren F1 LM), Mercedes-Benz SSK "Count Trossi" (teisisõnu "Must Prints") ja 1938. aasta Alfa Romeo 8C 2900B Mille Migliat ja haruldast Lamborghini Reventón Roadsterit.
Ralph Laureni autod on võitnud kaks korda "Best in Show" prestiižikas Pebble Beach Concours d’Elegance’s, tema 1938. aasta Bugatti tüüp 57SC Atlantic võitis 1990. aastal ja tema 1930. aasta Mercedes-Benz SSK "Count Trossi" maastur võitis aastal 1993. 2005. aastal näidati tema kollektsiooni Bostoni Peenete Kunstide muuseumis. Seitseteist autot Ralph Laureni kollektsioonist olid näitusel Musée des Arts Décoratifs, Pariisis aastal 2011. 2017. aastal pälvis Ralph Laureni nüüdne 350 miljoni dollarine autorikollektsioon põhilava New Yorgi moenädalal.

Filantroopia

2014. aasta mais ütles Ralph Lauren: "Ma vihkan seda, kui inimesed kutsuvad mind filantroopiliseks, sest minu meelest tuleb see rohkem südamest."
1989. aastal kaasasutas Ralph Lauren rinnavähiuuringute keskuse Nina Hyde Georgetowni ülikooli haiglas Washingtonis, mälestamaks vähi tõttu surnud Posti moekorrespondenti. Ralph teenis esimehena ning lõi nime ja sümboli "Mood sihib rinnavähki", CFDA-poolne annetustega algatus, mis asutati 1994. aastal ja mis koondab head tahet ja teenuseid moetööstusest, et tõsta avalikkuse teadlikkust ja rahastust rinnavähile rahvusvaheliselt.
2000. aastal lõi Ralph Laureni korporatsioon oma Vabatahtliku Programmi, mis ergutas töötajaid ja lõi tähendusrikkaid suhteid nendes kogukondades, kus nad töötavad.
Reedel, 15. septembril, lõi Ralph Laureni korporatsioon Roosa Poni kampaania, riikliku initsiatiivi, et vähendada ebavõrdsust vähiravis, tõstes teadlikkust ja rõhutades vähi ärahoidmist, kontrolle ja ravi vaestes ning vähese teenindusega kogukondades.
Polo Ralph Laureni sihtasutus rajas Ameerika Kangelaste fondi peale 11. septembri rünnakuid, et lasta Polo 10 000-l ülemaailmsel töötajal ja nende klientidel osaleda leevenduskatses.
2003. aastal toetas Ralph Lauren Ralph Laureni Vähiravi ja Ennetuse Keskuse loomist Harlemis. Keskus on koostöö Ralph Laureni, vähikeskuse Memorial Sloan-Ketteringi ja North General haiglaga Harlemis New Yorgis.
Polo Moekool loodi 2004. aastal, kus ettevõtte juhid töötasid linnasiseste noortega, pakkumaks pilguheitu moeärisse.
2006. aastal asutatud Polo Jeans G.I.V.E (Get Involved Volunteer Exceed) kampaania loodi, et inspireerida ja julgustada kogukonna teenimist läbi vabatahtlikuks olemise, toetades pühendunud vabatahtlike pingutusi ja nende põhjuseid.
Star-Spangled Banner, originaalne 1813. aasta lipp, mis inspireeris Francis Scott Key’d kirjutama Ameerika Ühendriikide rahvushümni, säilitati kümne miljoni dollarilise annetusega Päästa Ameerika Aarded 1998. aastal Polo Ralph Laurenilt. Lipult eemaldati kate kolmapäeval, 19. novembril 2008 uues galeriis Smitsoniani Ameerika Ajaloo muuseumis Washingtonis.
Ralph Laureni korporatsioon kuulutas 2013. juulil enda pühendumust taastada eliit Pariisis L'Ecole des Beaux-Arts, üks mõjukamaid kunstikoole Prantsusmaal.
2014. aastal Ralph Laureni korporatsioon liitus koostööks Royal Marsdeniga, suurima ja laialdasima vähiravikeskusega Euroopas, et arendada esmaklassilist rinnavähiuuringute asutust. 2016. aastal avatigi Royal Marsdeni Ralph Laureni Rinnavähiuuringute keskus.

Poliitika

Ralph Lauren teeb regulaarselt annetusi demokraatlikule parteile.